Komisijos reglamentas (EB) Nr. 1285/2002
2002 m. liepos 15 d.
papildantis Reglamento (EB) Nr. 2301/97 dėl tam tikrų pavadinimų įtraukimo į Specifinių savybių sertifikatų registrą, numatytą Tarybos reglamente (EEB) Nr. 2082/92 dėl žemės ūkio ir maisto produktų specifinių savybių sertifikatų, priedą (Kalakukko)
EUROPOS BENDRIJŲ KOMISIJA,
atsižvelgdama i Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2082/92 dėl žemės ūkio ir maisto produktų specifinių savybių sertifikatų [1], ypač į jo 9 straipsnio 1 punktą,
kadangi:
(1) Remdamasi Reglamento (EEB) Nr. 2082/92 7 straipsniu, Suomija Komisijai pateikė paraišką dėl "Kalakukko" pavadinimo įtraukimo į Specifinių savybių sertifikatų registrą.
(2) Aprašymas "Garantuotas tradicinis gaminys" gali būti vartojamas tik su pavadinimais, kurie yra įtraukti į šį registrą.
(3) Šio reglamento priede nurodytą pavadinimą paskelbus Europos Bendrijų oficialiajame leidinyje [2], Komisija negavo nė vieno pagal šio reglamento 8 straipsnį pareikšto protesto.
(4) Dėl to šiame priede nurodytas pavadinimas turėtų būti įrašytas į Specifinių savybių sertifikatų registrą ir tokiu būdu, vadovaujantis Reglamento (EEB) Nr. 2082/92 13 straipsnio 2 punktu, saugomas Bendrijoje kaip garantuotas tradicinis gaminys.
(5) Šio reglamento priedas papildo Komisijos reglamento (EB) Nr. 2301/97 [3] su paskutiniais pakeitimais, padarytais Reglamentu (EB) Nr. 688/2002 [4], priedą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2301/97 priedas papildomas šio reglamento priede nurodytu pavadinimu, kuris, vadovaujantis Reglamento (EEB) Nr. 2082/92 9 straipsnio 1 punktu, įtraukiamas į Specifinių savybių sertifikatų registrą.
Jis saugomas pagal šio reglamento 13 straipsnio 2 dalį.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. liepos 15 d.